خواجہ خان محمد

مولانا خواجہ خان محمد(14فروری1916 - 5 مئی 2010) ایک پاکستانی  سنی عالم دین اور عالمی مجلس تحفظ ختم نبوت کے امیر تھے۔

پیدائش 
خواجہ خان محمد14فروری1916ء میں ضلع میانوالی میں خواجہ عمر کے ہاں پیدا ہوئے۔

تعلیم
آپ نے چھٹی جماعت تک اسکول میں تعلیم حاصل کی، اس کے بعد آپ نے خانقاہ سراجیہ کنڈیاں میں قرآن مجید اور ابتدائی دینی کتابیں پڑھیں۔ وہ مزید تعلیم کے لیے جامعہ اسلامیہ تعلیم الدین ڈابھیل چلے گئے۔ پھر وہ اپنی تعلیم مکمل کرنے کے لیے دارالعلوم دیوبند گئے اعزاز علی امروہی اور دیگر ممتاز اساتذہ کے علاوہ  آپ کو حسین احمد مدنی کے خصوصی طالب علم ہونے کا اعزاز بھی حاصل ہوا۔

خانقاہ سراجیہ
1941ء میں دارالعلوم دیوبندسے گریجویشن کرنے کے بعد آپ خانقاہ سراجیہ کندیاں واپس آئے اور وہاں تعلیم دینے لگے۔ آپ نے اپنی وفات تک تقریبا ساٹھ سال تک خانہ سراجیہ کے پرنسپل کی حیثیت سے خدمات انجام دیں۔

ختم نبوت کےلیے خدمات
1977 میں محمد یوسف بنوری کی وفات کے بعدعالمی مجلس تحفظ ختم نبوتکے امیر کی حیثیت سے بھی خدمات انجام دیں۔

حج
آپ تقریبا ہر سال حج کیا کرتے تھے ، آپ نے تقریبا65 کی تعداد میں حج کیے

وفات
خواجہ خان محمد کی عمر 90 برس سے زیادہ تھی اور بظاہر بڑھاپے اور کمزوری کے سوا ان کو کوئی بیماری نہیں تھی لیکن آخری دنوں میں وہ شدید یرقان کی وجہ سے ملتان میں زیر علاج تھے اور 5 مئی 2010ء بدھ کو نماز مغرب کے بعد فوت ہو گئے۔

جنازہ وتدفین
ان کی نماز جنازہ ان کے بیٹے اور جانشین خواجہ ابو سعد خلیل احمد نے پڑھائی، جس میں ملک بھر سے لاکھوں افراد نے شرکت کی اور خانقاہ سراجیہ قبرستان میں ان کے سرپرست عبد اللہ لدھیانوی کے پاس دفن کیا گیا۔ آخری رسومات میں مولانا فضل الرحمن ، اس وقت کے وفاقی وزیر عطا الرحمن ، عبید الرحمن ضیاء ، محمد تقی عثمانی ، سلیم اللہ خان ، عبد الرزاق اسکندر ، عبدالغفور حیدری اور محمد رفیع عثمانی ، مولانا امجد خان ، حافظ حسین احمد ، محمد حنیف جالندھری ، گل نصیب خان اور قاری فیاض الرحمن علوی جیسے متعدد علمائے کرام نے شرکت کی۔

حوالہ جات 
 

دیوبندی شخصیات
مسلمان مبلغین
پاکستانی سنی
پاکستانی اسلامی مذہبی رہنما
دار العلوم دیوبند کے فضلا
ضلع میانوالی کی شخصیات
2010ء کی وفیات
1920ء کی پیدائشیں
عالمی مجلس تحفظ ختم نبوت کے صدور
جامعہ اسلامیہ تعلیم الدین کے فضلا
ویکی ڈیٹا سے مطابقت رکھنے والی مختصر تفصیل